जापानी संवादों के उप-शीर्षक नीले रंग में कोरियाई संवादों के उप-शीर्षक पीले रंग में
(कोरियाई में) तुम क्या कर रही हो? किम्ची काटो।
वे भूख से मरे जा रहे हैं!
खाना परोस दिया गया है!
चलो खाएँ! चलो खाएँ!
खाने का समय हो गया है!
मुझे तो कच्चा किम्ची ही सबसे स्वादिष्ट लगता है।
उनसे अब भी लहसुन की हरी कलियों का स्वाद आता है।
क्या ऐसा भी कोई खाना है जो तुम्हें स्वादिष्ट न लगा हो?
सुन्जा, तुम ठीक हो?
यह लो।
धन्यवाद।
आंट क्युंगही से कहिएगा कि मैं वीडियो स्टोर में जाऊँगा।
आपका दिन शुभ हो।
कड़ी मेहनत करना।
कल रात मैंने सपने में चावल के केक देखे।
सच में?
थाली भर के।
-मैंने तुम्हें भी खाने को दिए थे, बहना। -क्या वे स्वादिष्ट थे?
क्युंगही, उठो।
क्युंगही।
क्युंग…
सुन्जा…
मेरा पेट।
क्या मैंने कल रात सड़ा हुआ क्लैम खाया था?
यह तो बुरा हुआ।
क्या यह संभव है कि यह तुम्हारे मासिक धर्म का समय है?
तुम पिछले महीने भी चूक गई थी।
मैं तुम्हारे लिए थोड़े दोराजी उबाल देती हूँ।
मिन जिन ली की किताब पर आधारित
पचिंको
अपनी माँ से कहना कि मुझे दाम बढ़ाने के लिए खेद है।
कोह हंसू की अनुपस्थिति में, सब कुछ अस्त-व्यस्त हो गया है।
क्या उन्हें अब तक लौटना नहीं चाहिए था?
मैंने सुना था कि वह केवल एक हफ़्ते के लिए जाने वाले थे।
सही कहा।
पर किसे पता? शायद वह लौटे ही ना।
आप ऐसा क्यों कह रहे हैं?
कोह हंसू जैसे आदमी के पास कई विकल्प हैं।
बुसान में मछलियों का ब्रोकर बनना उनका मुख्य सपना नहीं है।
सोचकर दुःख होता है कि हालात पहले जैसे हो जाएँगे।
भले ही वह सख़्त थे, पर वह उचित दाम देते थे।
ख़ैर, वह समय अच्छा था, है न?
यह देखो!
आइए! सस्ते दाम पर!
कौन आया होगा?
मैं जाकर देखता हूँ।
यहाँ कैसा रहेगा?
वह इन सारी यादों के साथ होंगी।
यह ज़्यादा ज़ाहिर नहीं है?
दादीजी,
ज़्यादा उदास होने की ज़रूरत नहीं है।
समाधि-स्तंभ जल्द ही तैयार हो जाएगा।
अरे!
आपको इतनी दूर आने की ज़रूरत नहीं थी।
आप ऐसा कैसे कह सकती हैं?
बेशक़ मेरा आना ज़रूरी था
ताकि मैं देख सकूँ कि आप कैसी हैं।
यह पास्टर री हैं, कोरिया से आए हैं।
वह कुछ महीनों से हमारे साथ चर्च में हैं।
तुम्हें अंदाज़ा नहीं कि उनका साथ पाकर हम कितने क़िस्मतवाले हैं।
कृपया, बैठिए।
हमारी क्युंगही,
मैं उन्हें ज़्यादा समय से नहीं जानता था,
पर समझ गया था कि वह एक ख़ास इंसान थी।
उन्हें दूसरों को ख़ुश करना बेहद पसंद था, है न?
काश आप उसे तब देख पाते जब वह कैंसर से पीड़ित नहीं थी।
उस उम्र में भी,
आपको उससे प्यार हो जाता।
मैंने उनके दिल में झाँका था और मुझे दिखा कि वह सच्चा था।
दरअसल, हमें इंसान में बस वही देखना चाहिए।
आप इतनी अच्छी बातें करते हैं।
आप एक किताब लिख सकते हैं।
क्या मैं इसे कहीं और रख सकता हूँ?
हाँ, ज़रूर।
उन्हें अपने प्रियजनों के साथ रहना चाहिए।
यह ज़्यादा बेहतर है।
क्या हम मिलकर प्रार्थना करें?
जल्दी आओ।
हे ईश्वर,
आज हम यहाँ
आपकी संतान को याद करने हेतु इकट्ठा हुए हैं, जो आपके पास लौट गई है।
हमारी प्रियजन को अपने पास शरण देने हेतु धन्यवाद।
आमीन।
सुन्जा, जल्दी घर लौटो। तूफ़ान आने वाला है।
यह मेरा आख़िरी काम है।
किसे पता यह कितना नुकसान करेगा।
कोह हंसू!
हम सोचने लगे थे कि आप हमें छोड़कर चले गए।
आपने हमें चिंता में डाल दिया था!
मेरी अनुपस्थिति का प्रायश्चित।
यह इतना सुंदर है कि मैं खोलना ही नहीं चाहती।
तुम्हें चीज़ों के प्रति थोड़ा कम भावुक होना सीखना होगा।
मुझे तो समय देखना आता ही नहीं है।
तो फिर मैं सिखा दूँगा।
तुम काफ़ी होशियार हो। जल्दी सीख जाओगी।
मैं…
मैं गर्भवती हूँ।
कुछ तो कहो।
तुम्हें पक्का यक़ीन है?
सुन्जा।
तुम्हारी कोख में मेरा बेटा है।
तुम यक़ीन से नहीं कह सकते कि यह लड़का ही है।
पर मुझे पता है।
मुझे पूरा यक़ीन है।
तो फिर तुम्हें निराशा होगी अगर यह लड़की हुई।
पर तुम्हें फिर भी उससे प्यार करना होगा।
अगर वह लड़की हुई, तो मैं उसके लिए सुंदर ड्रेस खरीदूँगा।
और मुझे उम्मीद है कि वह अपनी माँ की तरह होशियार होगी।
तो फिर तुम मेरी माँ से कब मिलोगे?
बेशक़, वह हैरान होंगी।
पर अगर हमने जल्दी शादी कर ली, तो उन्हें राहत मिलेगी।
तुम अचानक शादी की बात क्यों कर रही हो?
मुझे लगा था कि तुम्हें पता है यह क्या है।
मुझे पता था?
इसका क्या मतलब है?
मैं तुमसे शादी नहीं कर सकता।
मेरा एक परिवार है।
ओसाका में, मेरी एक पत्नी है
और तीन बेटियाँ।
हमने प्रेम विवाह नहीं किया था,
पर यह एक ज़रूरी प्रबंध था।
ज़रूरी प्रबंध?
व्यावसायिक कारणों से ज़रूरी था। हमारे बीच कोई प्यार नहीं है।
तुम्हें और तुम्हारी माँ
और हमारे बच्चे को कोई कमी नहीं होगी।
मैं योंगडो का सबसे बड़ा घर खरीद लूँगा।
जियुन का घर कैसा रहेगा?
वे अब उसे वैसे भी उसका ख़र्चा उठा नहीं पाएँगे।
तुम पढ़ना सीखेगी
और समय देखना सीखेगी।
हमारे और बच्चे होंगे और हम अच्छा जीवन जीएँगे।
हमारी और बेटियाँ होंगी।
तुम भी यह जानती हो,
दुनिया अभी कैसी है।
बच्चे सोने जाते हैं,
पर दोबारा कभी नहीं जागते हैं।
एक कटोरी नूडल्स के लिए लड़कियाँ अपनी मासूमियत बेच रही हैं।
बूढ़े चुपचाप खाने से परहेज़ करके मर रहे हैं
ताकि जवान लोगों के पास खाने के लिए पर्याप्त खाना बचे।
सुन्जा।
शादी, यह बस एक समझौता है।
तुम्हें मेरे प्रस्ताव में युक्ति दिखेगी।
तुम क्या कह रहे हो?
हमारे जैसे लोगों के लिए,
यही जीवित रहने का तरीका है।
सुन्जा।
तो फिर…
शुरुआत से ही, यही तुम्हारी योजना थी?
मुझे तुमसे शादी करने के लिए मजबूर करना
क्योंकि कोई तुमसे शादी नहीं करेगा?
आख़िरकार,
कौन एक अपाहिज की बेटी से शादी करने का ख़तरा उठाएगा…
मेरे पिताजी के बारे में कुछ मत कहो।
मेरे बच्चे को तुम्हारे पिता की विकृति विरासत में मिल सकती है।
क्या मुझे हक़ नहीं है?
तो मुझे बताओ, कौन किसे वास्तव में शापित कर रहा है?
सुन्जा।
वापस आओ।
तुरंत वापस आओ!
तुम ठीक हो?
मैं ठीक हूँ।
मुझे बोर्डिंग हाउस का रास्ता
बता सकते हो जिसे एक विकलांग की विधवा चलाती है?
पर वहाँ तक पैदल जाने में 40 मिनट लगेंगे।
मैं चला जाऊँगा।
माँ।
दादीजी।
आप एक या दो दिन में इससे उबर जाएँगी।
क्या, तुम्हें लगता है मैं इन चीज़ों से टूट जाऊँगी?
यह आम घटनाएँ हैं।
यहाँ तक कि यह घर भी। यह बस एक छत और कुछ दीवारें है,
उससे ज़्यादा कुछ नहीं है।
(जापानी में) संगठित अपराध से जुड़े एक कुख्यात शख़्श,
वह अपनी मौत के बाद, अपने पोते के लिए ढेरों संपत्ति छोड़ गए।
अब ममोरु योशी, इनसाइडर ट्रेडिंग सहित,
भ्रष्टाचार की अफ़वाहों से घिरे हैं।
मैं उन दिनों एक माँ की ज़िम्मेदारियाँ मुश्किल से निभा पाती थी।
दिन में 14 घंटे, हफ़्ते में सात दिन काम करती थी।
तुम्हारी चाची के बिना, पता नहीं हमारा क्या होता।
आपको ज़रूरत से ज़्यादा मेहनत नहीं करनी चाहिए।
अब आपको ख़ुद की देखभाल करनी चाहिए।
तुम तो ऐसे कह रहे हो जैसे इस तरह जीना कठिन है।
बहुत हुआ। वापस काम पर जाओ।
एक बूढ़ी महिला के साथ समय बिताने का क्या फ़ायदा?
आपको उसकी चिंता करने की ज़रूरत नहीं है।
वे परिस्थिति समझते हैं।
वैसे भी, मेरे पास करने को कुछ नहीं है।
ज़मीन की मालकिन ने दोबारा इंकार कर दिया।
क्या?
इतने सारे पैसे?
कल्पना करो वह अपने बच्चों के लिए क्या-क्या कर सकती है।
ऐसा नहीं है कि यह पैसे काला धन वगैरह हैं।
उसे क्या परेशानी है?
तो इससे तुम्हारे काम पर क्या असर पड़ेगा?
शायद, कुछ समय के लिए मेरे बॉस मुझसे निराश होंगे।
मुझे दोबारा ख़ुद को मूल्यवान कर्मचारी साबित करना होगा।
मेरे पास और क्या विकल्प है?
जो भी हो, यह सौदा नहीं होगा।
काश मैं समझ पाती
कि क्यों कुछ लोग अतीत में खोए रहते हैं।
इससे क्या फ़ायदा होता है?
इससे मरे हुए लोग वापस नहीं आते हैं, है न?
दादीजी।
मेरे साथ टोक्यो चलिए।
क्या?
मैं चाहता हूँ कि आप उनसे बात करें।
मैं?
मैं क्या कहूँगी?
उन्हें वही बताइए जो आपने अभी मुझे बताई।
अगर आप घर पर नज़र डालें, तो एक छत और कुछ दीवारों के अलावा कुछ नहीं दिखेगा।
और मरे हुए लोग वापस नहीं आते हैं।
दादीजी, कृपया।
वे क्या कह रहे हैं? तुम्हें सुनाई दे रहा है?
बताओ। क्या वह जीवित बचेगा?
वह पहले भी इस स्थिति से गुज़र चुका है।
ऐसा लगता है कि वह एक बार पहले भी मौत के मुँह से लौटा है।
दुःख की बात है कि वह अपने परिवार से इतना दूर है।
पता नहीं उसके माता-पिता अब भी ज़िंदा हैं या नहीं।
-यह उसका है? -हाँ।
चलो कोई नाम ढूँढने की कोशिश करें।
-यह कपड़े महँगे हैं। -यह किताबें देखो!
इतना बोझ ढोना कितना मुश्किल रहा होगा।
इसमें क्या लिखा है?
"प्यारी माँ और पिताजी,
मैं सुरक्षित बुसान पहुँच गया हूँ।"
"मैं ओसाका पहुँचकर ईश्वर की सेवा करने
और योसेब और क्युंगही के साथ नया जीवन शुरू करने को उत्सुक हूँ।"
"पर चिंता मत कीजिए।
मैं ठीक हूँ।
आपका प्यारा बेटा, इसाक।"
इसाक? यह कैसा नाम है?
शायद यह ईसाई नाम है।
देखो, वह प्योंगयेंग से है।
वह उत्तर के उन ईसाईयों में से एक है।
तुम्हें इसकी बीमारी को गंभीरता से लेना होगा।
यह क्षय रोग है।
हमें इसकी सूचना देनी होगी।
मैं उसे इस हाल में कैसे निकाल दूँ?
मैडम…
अपने बेटी के बारे में सोचो,
आवासियों के बारे में सोचो।
चलो देखने कि वह रात गुज़ार पाता है या नहीं।
-हैलो। -तुम वापस यहाँ क्या कर रहे हो?
यह कौन है?
तुम्हें परेशान करने के लिए माफ़ी चाहूँगी।
मैं उसकी दादी हूँ।
कुछ समय के लिए हमारे साथ बात करोगी?
-कृपया, परेशानी मत उठाओ… -कोई बात नहीं।
मैं खाना खाने ही वाली थी।
-आमीन। -आमीन।
क्या तुम्हारा पोता तुम्हारे साथ रहता है?
वह?
मैं ख़ुद पढ़ाई कर रही हूँ।
स्कूल ने अभी-अभी मुझे यह दिया।
छठी क्लास पास करने के लिए मेरा डिप्लोमा।
तो तुम बच्चों के साथ स्कूल जाती हो?
हाँ। ज़्यादातर बच्चे अच्छे हैं,
पर कुछ हैं जो बेहद परेशान करते हैं।
तुमने स्कूल जाने का फ़ैसला कैसे लिया?
मुझे तुम्हारा तो पता नहीं,
पर मेरा परिवार बेहद गरीब था,
वे लड़कों तक को स्कूल भेज न सके।
दादी,
मेरी माँ को लगता था कि लड़कियों को स्कूल भेजने का कोई फ़ायदा नहीं है।
तो फिर तुम समझती हो।
दुनिया से इतना अलग होने का वह एहसास।
मुझे हमेशा या तो शर्म आती थी या डर लगता था।
मुझे अपने ही बच्चों पर गुस्सा आता था कि वे पढ़ना सीख गए।
मुझे चिंता थी कि वे मुझे तुच्छ समझेंगे।
पर देखो, मैं क्लास में तीसरे स्थान पर आई!
मैं लगभग दूसरे स्थान पर थी।
वाह!
तुम्हें स्वाद मिल रहा है, है न?
पर कैसे?
मेरी एक परिचित महिला हर कुछ महीनों में अपनी बेटी से मिलने जाती है।
वह हमेशा दो सूटकेस भरकर लाती है।
दादी, क्या हुआ?
चावल दोबारा चखो।
देखो!
जवान लोगों को अंतर पता ही नहीं चलता है।
यह हमारे देश में उगाया जाने वाला चावल है।
आपको अंतर कैसे पता चला?
यह ज़्यादा स्वादिष्ट है।
थोड़ा मीठा है और चबाने में थोड़ा ज़्यादा ज़ोर लगता है।
उन दिनों, सफ़ेद चावल विलासिता था।
हम उगाते ज़रूर थे, पर वे सारा ले जाते थे।
पर अब हम हर आहार में सफ़ेद चावल खाते हैं
और इस पर हमारा ध्यान ही नहीं जाता है।
और तुम्हें लगता है कि यह अच्छी बात है?
जब मैं पहली बार इस देश में आई थी,
हमारे पास बहुत कम पैसे थे।
हम ओसाका में रहते थे।
मुझे ट्रेन स्टेशन के पास खाने के स्टॉल से गुज़ारना याद है
और मैं कल्पना करने की कोशिश करती थी कि प्रत्येक व्यंजन का स्वाद कैसा होगा।
पक्का मैं उसमें काफ़ी माहिर हो गई थी।
मेरे मुँह में पानी भर आता था।
मेरे साथ भी यही हुआ था जब पहली बार मैंने कॉफ़ी सूँघी थी।
मुझे लगा था कि यह सबसे सुंदर महक है।
और सालों बाद मैंने पहली चुस्की ली…
-इतनी कड़वी थी! -सही कहा!
मैंने कल्पना भी नहीं की थी।
पर इन दिनों,
मुझे भूख भी नहीं लगती है।
मैं खाती हूँ क्योंकि खाने का समय होता है।
मैं ख़ुद किम्ची भी नहीं बनाती हूँ।
मैं वह 300 येन प्रति डब्बा ख़रीदती हूँ।
उन दिनों…
मुझे इतने पैसे कमाने के लिए पूरा ठेला बेचना पड़ता था।
यह चावल…
यह मुझे मेरी माँ की याद दिलाता है,
जिस दिन मेरी शादी हुई थी।
दादी,
क्या हुआ?
मैं बस बचकानी हरकत कर रही हूँ।
-माफ़ कीजिए। हमें यहाँ नहीं आना चाहिए था… -उनके आँसुओं से शर्मिंदा मत हो।
वह उन आँसुओं की हक़दार है।
मुझे पता है कि तुम मुझे नहीं जानते हो…
पर चिंता मत करो।
मैं जितना हो सके तुम्हारी देखभाल करुँगी।
क्या तुम घर लौटी थी?
दो बार।
एक बार 70 के दशक में, दूसरी बार कुछ सालों पहले।
और तुम?
शुरुआत में, उतने पैसे नहीं थे,
फिर उतना समय नहीं मिला था।
अब मुझे कोई फ़ायदा नहीं दिखता है।
जहाँ तक मैंने सुना है, सब बदल गया है।
हाँ, काफ़ी कुछ बदल गया है।
पर सड़क पर चलते हुए अपनी भाषा सुनना,
ख़ुद के खाने की महक सूँघना।
वहाँ की ज़मीन एक अलग एहसास देती है।
और तभी तुम्हारी आत्मा को एहसास होता है
यह ज़मीन सच में मेरा घर है।
इसलिए हम वहाँ जाते हैं।
मेरी भावज…
मेरी भावज कुछ दिनों पहले चल बसी।
वह बहुत अच्छी इंसान थी।
भले ही उसके दिल में कई ख़्वाहिशें थीं,
वह पहले हमारे बारे में सोचती थी।
मेरी भावज…
मेरी भावज,
अगर वह बस एक बार वापस लौट पाती।
वह कितनी ख़ुश होती।
और अब…
अब काफ़ी देर हो चुकी है।
तुम्हारे लिए देर नहीं हुई है।
है न?
तुम।
तुम्हें हमारे देश के बारे में जानने की थोड़ी भी इच्छा नहीं है।
पर तुमने सोचा कि अगर तुम अपनी दादी को ले आओगे, तो वह मुझे ज़मीन बेचने के लिए मना लेगी?
हाँ।
तुम निष्ठुर हो।
क्या तुम में थोड़ी भी शर्म नहीं है?
मैं आपसे चुरा नहीं रहा हूँ।
कोई आपको धोखा नहीं दे रहा है।
हम आपको ढेरों पैसे दे रहे हैं।
पर आभारी होने के बजाय,
आप ऐसा बर्ताव कर रही हैं मानो कोई अन्याय हुआ हो।
अब हालात बदल गए हैं।
अब भुगतने की उनकी बारी है।
और तुम यह सच में मानते हो?
हाँ।
माँ।
उसका बुख़ार आख़िरकार उतर गया।
हमें थोड़ी खिचड़ी बनानी चाहिए।
माँ…
मुझे आपसे बात करनी है।
क्या हुआ?
यह किसने किया?
उसका नाम बताओ!
बताओ।
क्या उसने ज़बरदस्ती की?
नहीं।
ऐसा कुछ नहीं था…
तो फिर उसका नाम क्यों नहीं बता रही हो?
किस तरह का डरपोक ऐसा काम करके ज़िम्मेदारी नहीं उठाता है?
यह मेरी ही ग़लती थी कि मैंने तुम्हें समझदार लड़की माना।
तुम इतनी बेवकूफ़ कैसे हो सकती हो?
माँ…
मुझे माफ़ कर दीजिए।
तुम जानती हो कि अब तुम्हारा क्या होगा।
इस बच्चे का क्या होगा।
जानती हो न?
सुन्जा…
क्या यह संभव नहीं कि वह तुमसे शादी करे?
मैं कुछ नहीं कर सकती, माँ।
वह चला गया।
वह बस एक मूर्ख था।
अब मैं समझी।
वह महिला उसी घर में मरना चाहती है।
तुम्हें समझ नहीं आया?
आपने ख़ुद कहा था,
उनके बच्चों को इन पैसों से फ़ायदा होगा।
तो,
हमारा यही काम है?
निरंतर अपने बच्चों के लिए त्याग करना?
यह कब ख़त्म होगा?
हमारे मरने पर?
आप मुझे क्या करने को कह रही हैं?
मुझे स्पष्ट बताइए।
क्या तुम उन्हें शांति में जीने देकर
काम पर सफलता हासिल नहीं कर सकते?
नहीं।
यही मेरा काम है।
इसी से मेरा घर चलता है।
माफ़ कीजिए मैं पास्टर री जैसा प्रिय पादरी नहीं हूँ।
उनका इससे क्या लेना-देना?
वह बस मुझे किसी की याद दिलाते हैं।
बस इतनी सी बात है।
मुझे जाना चाहिए। ट्रेन आ रही है।
मैं आपको ट्रेन तक छोड़ आता हूँ।
मुझे पता है कि तुम अच्छे लड़के हो।
मुझे पता है कि मैंने तुम्हें अच्छे संस्कार दिए हैं।
चावल के साथ मत खेलो!
तुम्हें पता है कि यह अपशगुन होता है।
क्या हुआ?
इतना सन्नाटा क्यों है?
क्या चल रहा है?
क्या हुआ?
खाओ।
सॉलोमन बेक।
मुझे अभी-अभी एक घंटे पहले उसके वकीलों का फ़ोन आया था।
तुमने कर दिखाया।
अपनी दादी का इस्तेमाल करके।
यह शानदार तरक़ीब थी।
हाँ।
ठीक है, सभी सुनो।
नेओमी, अरिमोटो, और तुम भी। हम जश्न मनाएँगे।
सभी के लिए बडवाइज़र!
बधाई हो।
धन्यवाद।
मैंने सोचा नहीं था कि तुम यह कर पाओगे।
मैंने तुम्हें कम आँका था।
टॉम हमें बुला रहा है। चलें?
मैं अभी आया।
हैलो?
कह दो कि तुम्हें मेरी बहुत याद आई।
-या कम से कम अच्छे से झूठ ही बोल दो। -मैं तुम्हारे फ़ोन के इंतज़ार कर रहा था।
नहीं, तुम झूठ बोल रहे हो।
मैंने तुम्हें आज चार बार फ़ोन किया।
मैं कुछ दिनों के लिए घर गया था।
वह कैसा शोर है?
क्या वहाँ पार्टी हो रही है?
सॉलोमन!
मैंने एक महत्वपूर्ण सौदा पूरा किया।
हम जश्न मना रहे हैं।
बेशक़।
तो लगता है कि तुम्हें अमरीका भेजना
आख़िरकार सही फ़ैसला था।
मुझे लगता है तुम्हारी इच्छा पूरी हो गई।
पर इस दौरान तुमने जितना कुछ खोया, कभी उसके बारे में सोचते हो?
तुम्हें मेरे लिए ख़ुश होना चाहिए।
नहीं हूँगी।
कम से कम मैं सच कह रही हूँ।
बेशक़ वहाँ ऐसे भी लोग होंगे जिन्हें तुम्हारी सफलता से नफ़रत होगी।
मैं तुमसे कब मिल पाऊँगा?
शायद कभी नहीं।
तुम बिल्कुल नहीं बदली।
यह दयनीय है, तुम और तुम्हारे ये खेल।
तुम ग़लत हो।
मैं काफ़ी बदल गई हूँ।
क्या तुम बीमार हो?
हाना!
मैडम?
कैसा महसूस कर रहे हो?
ज़िंदा, आपकी मेहरबानी से।
फ़ार्मासिस्ट चु ने कहा कि तुम स्वस्थ हो रहे हो।
सुनकर राहत मिली।
मेरे माता-पिता को भी राहत मिलेगी।
मैं…
मैं उन्हें तार भेजने के लिए शहर जाना चाहूँगा।
मैं संदेश भेजने के लिए किसी लड़के को बुला देती हूँ।
मैं ख़ुद जाना चाहूँगा।
पैरों की कसरत हो जाएगी।
पर तुम्हें इतनी जल्दी चलना-फिरना नहीं चाहिए।
ओसाका जाने के लिए, मुझे शक्तिशाली होना होगा।
जाना ज़रूरी है?
मुझे पता है कि तुम चर्च में काम करोगे,
पर अगर तुम वहाँ मरे,
घर से इतनी दूर…
मैं कई बार गंभीर रूप से बीमार पड़ा हूँ।
अब मैं उसका आदी हो गया हूँ।
मुझे डर नहीं लगता है।
पर, जीना,
यही मेरे लिए मुश्किल हो गया है।
कम से कम मेरी बेटी को साथ ले जाओ।
कृपया…
मैं किसी को परेशान नहीं करना चाहता।
मैं तुम्हें अकेले नहीं भेज सकती।
ज़रा रुको। मैं उसे ले आती हूँ।
सुन्जा!
तुम्हें और तुम्हारी माँ को परेशान करने के लिए माफ़ी चाहूँगा।
चलो मैं तुम्हें लंच करवाता हूँ।
कोई बात नहीं।
शायद बाज़ार में कोई जगह होगी।
यहाँ एक नूडल की दुकान है।
मैंने लोगों को उसके बारे में कहते सुना है।
वह यहाँ से ज़्यादा दूर नहीं है।
बढ़िया।
तो फिर,
हम लंच के बाद तार भेज देंगे।
मैंने तुम्हें इस बारे में बताया था।
इन्हें फेंक दो।
यह क्या है?
लिख लो।
मैंने इस बाज़ार के बारे में काफ़ी सुना है। यह शानदार है।
यह सच में बहुत बड़ा है।
कृपया, हमें चलना चाहिए।
बहुत हुआ…
सॉलोमन।
-नहीं, ए… टॉम। -माफ़ कीजिए, वह आपको बाद में फ़ोन करेगा।
टॉम, फ़ोन मत रखो…
मैं तुम्हारा बॉस हूँ।
यहाँ से निकलो और जश्न मनाओ।
जीनियस।
ए।
चियर्स।
चियर्स!
यह…
माँ,
आप इतनी देर गए यहाँ क्या कर रही हैं?
वह हमारी मातृभूमि को एक और बार देखने के लिए
वापस जाना चाहती थी।
आप क्या कह रही हैं?
मैं नहीं चाहती कि तुम्हारी चाची की अस्थियाँ यहाँ दफ़नाई जाए।
मैं उसे वापस घर ले जाना चाहती हूँ।
और मैं भी। मैं भी घर लौटना चाहती हूँ।
मैं पहली बार रेस्टोरेंट आई हूँ।
खाना जल्दी आ गया!
हम नहीं चाहते कि हमारे ग्राहक इंतज़ार करें।
तुम्हें इतनी अच्छी जापानी बोलना किसने सिखाया?
बचपन में मेरे एक टीचर थे।
श्री शिमिजु।
वह और मैं बेहद अच्छे दोस्त थे।
मैंने तुम्हारी सारी किताबें देखीं।
तुम बहुत कुछ जानते होगे।
मुझे ऐसा नहीं लगता है।
बढ़ती उम्र के साथ,
मुझे एहसास होता है कि काफ़ी कुछ है जो मुझे नहीं पता।
सच कहूँ तो,
अक्सर मैं ख़ुद को बचकाना महसूस करता हूँ।
मेरे साथ प्रार्थना करोगी?
हे ईश्वर, हम जो खाना खाने वाले हैं, उसके लिए धन्यवाद।
और हमारी रक्षा करने के लिए,
सही मार्गदर्शन करने के लिए धन्यवाद।
ईशु के नाम पर, हम प्रार्थना करते हैं।
आमीन।
सुन्जा, अब तुम आँखें खोल सकती हो।
यह स्वादिष्ट है।
मुझे यह बात छुपाते हुए
बुरा महसूस हो रहा है।
मुझे पता है कि तुम गर्भवती हो।
मेरा तुम्हें बदनाम करने का कोई इरादा नहीं है।
मैं इसका ज़िक्र इसलिए कर रहा हूँ क्योंकि…
शायद इस समय एक दोस्त के होने से
तुम्हें मदद होगी।
पर अगर अनुमति है।
क्या तुमने
किसी अन्य परिवार को यह बच्चा देने के बारे में सोचा है?
शायद किसी निःसंतान दंपत्ति को।
मुझे पता है कि यह कठिन है, पर…
तुम क्या कह रहे हो?
अकेले बच्चे को पालना, इसके परिणाम…
मैं अपनी क़िस्मत को लेकर किसी भ्रम में नहीं हूँ।
मैं समझती हूँ कि मेरा बच्चा और मैं बहिष्कृत होंगे…
कि मुझे बोर्डिंग हाउस छोड़ना होगा ताकि मेरी माँ का व्यवसाय तबाह न हो।
मुझे यह सब पता है।
और फिर भी…
मुझे…
मुझे समाज से बहिष्कृत आदमी ने ही प्यार दिया था।
मेरे पिताजी ने।
यह अजीब है कि अभी मैं उन्हें इतना याद कर रही हूँ।
पूरी ज़िंदगी, उनसे कहा गया कि कभी उनकी शादी नहीं होगी
या उन्हें बच्चा नहीं होगा।
पर आज मैं यहाँ हूँ।
मैं यहाँ हूँ, भले ही मुझे नहीं होना चाहिए था।
और अब…
मेरा बच्चा यहाँ है, भले ही उसे नहीं होना चाहिए था।
और उसे प्यार मिलेगा।
भले ही मुझे इतना काम करना पड़े कि मेरे नाख़ून टूट जाएँ
और मेरी पीठ में दर्द हो और मैं भूखी रहूँ,
मेरा बच्चा…
उसे कोई कमी नहीं होगी।
यह मेरा उससे वादा है।
मेरे पिताजी ने…
मुझसे यही वादा किया था जब मैं पैदा हुई थी।
नहीं।
मैं इस बच्चे को…
नहीं त्यागूँगी।
मुझे माफ़ कर दो, सुन्जा।
मैं ग़लत था।
मैं अधिकांश जीवन काफ़ी बीमार रहा हूँ।
मैंने कई किताबें पढ़ीं हैं, हाँ।
पर मैं लोगों की भावनाएँ पढ़ना नहीं जानता हूँ।
और तुम्हारी बातें सुनकर…
मैं शर्मिंदा हूँ।
मेरा वह इरादा नहीं था।
नहीं।
मैं तुम्हारा आभारी हूँ।
आभारी?
क्या तुम…
उस इंसान को भूल सकती हो?
भूलना चाहती हूँ।
तो फिर,
क्या तुम किसी दूसरे इंसान को अपना सकोगी?
अब इससे क्या फ़र्क पड़ता है?
कोई मुझसे शादी नहीं करेगा।
पर अगर यह संभव हुआ…
अगर कोई तुमसे कहे कि…
अपना घर छोड़ दो…
और नई ज़िंदगी शुरू करो…
तुम कर सकोगी?
पर…
तुम जानते हो कि मेरे…
तुम्हारे पेट में किसी दूसरे आदमी का बच्चा है।
मैं जानता हूँ।
और मैं पूछ रहा हूँ कि क्या,
शायद…
समय के साथ…
तुम किसी और से प्यार कर पाओगी?
उप-शीर्षक अनुवादक: मून कलिता